L 58/1578
FI
Euroopan unionin virallinen lehti
23.2.2023
VALMISTELUTOIMET
LUKU PA 09 — YMPÄRISTÖ- JA ILMASTOTOIMET (jatkoa) PA 09 22
(jatkoa)
PA 09 22 02
(jatkoa) Ensimmäinen vaihe: Pilottihanke ”Copernicus Natura 2000 -verkostolle” Vuoden 2019 lopulla käynnistettiin pilottihanke ”Copernicus Natura 2000 -verkostolle” (COP4N2K), jonka tarkoituksena on parantaa Natura 2000 -alueiden seurantaa Copernicus-teknologian avulla.
Hankkeessa luotiin automaattinen mallijärjestelmä, jonka avulla voidaan seurata vuosittain Euroopan Natura 2000 -verkoston niittypeitteen kehitystä ja tuottaa yksityiskohtaisia maanpeitekarttoja vuodesta 1992 alkaen (kun luontotyyppidi­ rektiivi hyväksyttiin).
Parhaillaan pyritään varmistamaan, että laaja yleisö, mukaan lukien jäsenvaltioiden viranomaiset, suojelualueiden haltijat, maankäyttäjät ja kansalaiset, pystyy tutustumaan niittyjen kehityssuuntauksiin ja niihin liittyviin indikaattoreihin ja ymmärtämään niitä.
Kaikki tiedot julkaistaan EU Grassland Watch -verkkoportaalissa.
Toinen vaihe: Valmistelutoimi – EU:n niittyjen seurantaväline Ensimmäisen vaiheen pilottihanke päättyi vuoden 2021 lopulla lupaavin tuloksin.
Väliarvioinnissa täsmennettiin, että toisen vaiheen pilottitukea tarvittaisiin, jotta voidaan varmistaa oikea-aikainen seuranta ja siten täysimääräinen täytäntöönpano ja saavutettavuus.
Valmistelutoimessa keskitytään neljään tärkeimpään aiheeseen, joita on kehitettävä merkittävästi: 1) Ensimmäisessä vaiheessa käytettävissä olleet resurssit kattoivat vain puolet kaikista Natura 2000 -alueista, joilla on merkittäviä niittyalueita.
Laajentaminen antaa mahdollisuuden täydentää EU:n Natura 2000 -niittyjä koskevaa (historiallista) kuvaa.
2) Käytettävissä olevien karttojen laatu paranee, koska eri niittytyyppien kartoittaminen on viime aikoina parantunut ja spatiaalinen erotuskyky on tarkentunut.
3) Nykyistä niittypeitettä koskevia tietoja tarkennetaan myös paikan päällä yhdistämällä olemassa olevat hallinnolliset tietokannat, kuten kansalliset viljelylohkojen tunnistusjärjestelmät (LPIS).
Näin saadaan tietoa alueiden asianmukaisesta hoidosta.
4) Hanke auttaa tuomaan niittyjä koskevat paikkatiedot lähemmäs päätöksentekijöitä ja muita keskeisiä sidosryhmiä a) interaktiivisen ja säännöllisesti päivitettävän julkisen verkkosivuston avulla sekä b) olemalla suoraan yhteydessä valittuihin kansallisiin tai alueellisiin toimijoihin (esim. verkkoseminaarikoulutus, tutustumiskäynnit).
Näillä aloitteilla voitaisiin kuroa umpeen teknologisia aukkoja auttamalla sidosryhmiä ymmärtämään näiden välineiden hyödyt ja hyödyntämään saatavilla olevaa tietoa sekä jakamaan käytännön tarpeitaan tulevan kehityksen tueksi.
Täysin toimiva EU:n niittyjen seurantaväline voi auttaa unionia ja sen jäsenvaltioita seuraamaan paremmin biologista monimuotoisuutta, siihen kohdistuvia paineita ja Natura 2000 -verkoston suojeltujen niittyjen kestävyyttä.
Avoimuuden ja saavutettavuuden lisääminen auttaa ehkäisemään tulevia kielteisiä vaikutuksia ja kääntämään historialliset vähenemissuuntaukset yksilöimällä ensisijaiset alueet niittyjen ennallistamiselle.
LUKU PA 10 — MUUTTOLIIKE Selvitysosa Luvun määrärahat on tarkoitettu kattamaan sellaisten valmistelutoimien toteuttaminen, joilla valmistellaan SEUTsopimuksen ja Euratomin perustamissopimuksen soveltamisalaan kuuluvia tulevia toimia koskevia ehdotuksia.
Niiden kokonaismäärä vastaa momentille 10 20 02 otettuja määrärahoja.